Milleks selline jutt ilmablogis? Võib-olla mõni juba taipas, et jutt käib lumest. Mida tänavu on väga palju, eelmisel kolmel talvel aga peaaegu üldse mitte. Mullu sadas küll talve teisel poolel maha korralik lumi, aga jaanuaris oli ikka nullseis. Praegu on Tallinnas lund 60  sentimeetrit. Jagame neljaga ja saame 15 cm. Täiesti korralik lumikate, mis igal talvel oleks võimaldanud suusarõõme nautida. Ja lastel lumesõda mängida või lumememme ehitada.